Berlingske Tidende, 1786-12-08
Fortsættelse af Fortegnelsen paa de Priismaterier, og Premier, som det Kongelige Danske Landhuusholdings=Selskab udsætter for Hans Kongelige Majestæts Riger og Lande for Aaret 1786. (See No. 97.) 43. For den beste Underretning om de beqvemmeste Midler og mindst bekostelige Anstalter til Vands Afledning af Moser og andre sumpige Steder i Ager eller Enge, indrettet til Brug af Land=Almuen, udsætter Selskabet fremdeles sin anden Guld=Medalje eller 50 Rdlr. Selskabet ønsker, at Forfatteren til saadan en Afhandling, maatte fornemmelig være omstændelig i at forklare følgende Poster: 1) Hvorledes Landmanden paa den korteste og letteste Maade kan erfare to eller flere Steders relative Høide, for at bedømme derefter til hvilken Side Vandet paa den mindst bekostelige og virksomste Maade kan afledes, som bør forklares ved Profil=Tegning af Grundens Stigende og Faldende. 2) Hvorledes saavel Aflednings= eller Hoved Grøfterne, som Bigrøfterne efter Vandets Mængde, i Henseende til Bredde og Dybde bør indrettes. 3) Hvorledes Hoved Grøften best forfærdiges uden at behøve alt for til Rensning, og hvorledes den især paa fordeelagtigste Maade gjøres tæt og fast, naar den føres igjennem svampagtig eller løs Jord. 4) Hvorledes best forekommes, at de omkringliggende Marke eller Enge i tørre Aaringer ikke mangler den fornødne Fugtighed, som de forhen havde af de tilgrændsende sumpige Steder. 5) Om og hvorledes disse Grøfter med den derudaf opkastede Jord kunde tillige anvendes til Agrenes og Engenes Jndhegning. 6) Hvorledes man paa korteste Maade gjør Overslag over de til en Vandlednings-Anlæg udforderlige Bekostninger, samt hvorledes man beqvemmeligst erfarer den paa et sumpigt Sted, antrufne Jordarts Beskaffenhed, for derefter at kunne gjøre Sammenligning imellem Omkostningerne af Vandledningen og Jndkomsterne af Jordbunden, naar den først er bleven forvandlet til brugbar Jord. 7) Hvorledes de skjulte Vandledninger til Jordbundens Besparelse best kunde anvendes: J hvilke Tilfælde de egentlig ere brugbare, og hvorledes de best og med mindst Bekostning indrettes, samt Beregning over deres større Fortrin frem for aabne Grøfter. Afhandlingerne indsendes inden October Maaned 1786. 44. Ligeledes udsættet Selskabet endnu sin anden Guld=Medalje eller 50 Rdl. for en tydelig og paa sikre Erfaringer grundet Afhandling om, hvorledes en udgravet Mose eller et sumpigt Sted best, hastigst og med mindst Bekostning kan forvandles til nyttigt Brug, og indbringe sin Eiere den største Fordeel. Ved de til den Ende foreslagne Midler maatte haves Hensigt til Beliggenheden og til de i Moserne antrufne Jordarters, Planters og Rødders Forskjellighed, som kan giøre sammes Forbedring meer eller mindre vanskelig, og altsaa maatte den hele og beste Behandlingsmaade i ethvert Tilfælde nøje bestemmes; ligesom og hvilke Sæde=, Græs= eller Træe=Arter eller andre Planter der med største Fordeel efter de forskjellige mødende Omstændigheder, og i hvilken Orden, de best kunde dyrkes eller opelskes. Stilen ønskede man saa fattelig, at denne Afhandling kunde tjene Land=Almuen til sikker Veiledning. Afhandlingerne, allerede forhen udsatte Premier for, indsendes inden October Maaneds Udgang 1786. 45. For en nøiagtig Beskrivelse over en beqvem, virksom og lidet bekostelig Maskine til at rense de forskjellige Korn-Arter paa Loen, strax efter at de ere udterskede, Selskabets anden Guld-Medalje eller 50 Rdlr. Da Selskabets Hensigt med denne Priismaterie er at give Landmanden i Almindelighed et Verktøi i Hænderne, hvorved Arbeide og Tidspilde besvares, og i det mindste samme Hensigt vindes, som den sædvanlige Rensning forskaffer, saa maatte Forfatterne have de af disse Omstændigheder flydende Bestemmelser for Øjne. J øvrigt anmoder Selskabet Forfatterne, enten, om mueligt, at indsende de Maskiner, som de foreslaaer, gjorte i det Store, eller og at geleide deres Beskrivelse med fuldstændige Arbejds=Tegninger, hvorefter det kan lade forfærdige Maskinen, for dermed virkeligen at kunne gjøre Prøve. Afhandlingerne eller Maskinerne med deres Beskrivelse, tilforn udsat Premie for, indsendes inden October Maaneds Udgang 1786. 46. Omendskjøndt Selskabet har havt Leilighed til at belønne en praktisk Afhandling om Meel=, Malt= og Gryn=Møllers Jndretning og Bygning, saa udsætter det dog fremdeles følgende Priismaterie: For den, som i en tydelig og grundig underrettende Afhandling viser, hvorledes Meel=, Malt= og Gryn=Møller, hvad enten de sættes i Bevægelse af Vandet, Vinden eller Heste, bør indrettes og bygges, for at gjøre deres største og fuldkomneste Virkning, Selskabets første Guld=Medalje eller 100 Rdlr. Forfatterne, der agter at vinde Premien ved deres Afhandlinger, bør i Forveien udvikle den rette Teorie for saadanne Maskiner, ikke blot grundet paa Reglerne for Ligevægten, men meget mere paa dem af Bevægelsen selv, saaledes at de bevægede Kræfters Natur og Beskaffenhed, samt Delenes Rivning paa hverandre, derved tages i Betragtning, og det Hele grundet paa fuldstændige og oplysende Forsøg, samt Reglerne beviste, saa at de Maskiner, som derefter bygges, bliver til Hensigtens Øjemeed paa det fordeelagtigste sammensat. Ligesom Selskabet da herved paa den ene Side sættes i Stand til at bedømme de i saadan Afhandling angivne Reglers Fortrin for andre Skribenteres, maae Forsatteren selv paa den anden Side deraf nøiagtig udlede Bestemmelser, ne for alle til en af de forhen nævnte tre Slags Mølleverker fornødne Dele, og vise deres Fortrin for de almindelige sædvanlige. Men da Resultatet af saadanne Undersøgelser vilde uden Tvivl blive uforstaaeligt for dem, som Selskabet agter at tjene med saadan en Afhandlig, saa bør Forfatteren oplyse sin nedlagde Teorie med Tal=Exempler, og i den praktiske Deel forklare Anvendelsen deraf, alt i fattelige Udtryk og et almindelig tydeligt Sprog.